Vent herinde, hr. sergent.
Jeg skal sige til mr. Tulkinghorn, at De er her.
Davs, George.
Er De kommet før mig? De er måske nære venner med den store mand?
Vi har gjort forretninger sammen. Her har vi ham.
Sergent George. Tak, fordi De kom.
Mr. Smallweed fortalte vist, at jeg er interesseret i kaptajn Hawdon.
- Kaptajnen er død, sir. - Måske, måske ikke.
De gjorde tjeneste under Hawdon og hjalp ham, da han var syg.
- Han stolede på Dem, ikke sandt? - Jo, sir.
Har De breve eller instruktioner som kaptajn Hawdon har skrevet?
- Hvad vedkommer det Dem? - Jeg vil gerne købe dem.
- Må jeg spørge hvorfor? - Nej, det må De ikke.
Hvis De var forretningsmand, ville De ikke spørge.
Men De skal ikke være bange for at skade Hawdon.
- Nej, for han er jo død. - Ja, det siger De jo.
Lad os antage, at De har breve, skrevet af kaptajnen.
- Hvor meget ville de koste? - Jeg vil ikke blandes ind i noget.
Sådanne breve er i givet fald private og personlige.
Det er mellem ham og mig, og ikke noget, der kan handles.
En beundringsværdig holdning.
Er det sandt, at De lod en vis Gridley bo hos Dem?
Ja, sir. Jeg fortryder det ikke.
En truende og farlig person?
Jeg sætter ikke pris på Deres bekendte.
Jeg sætter heller ikke pris på Deres, hvis De endelig vil vide det.
- Sergent George har gæld, ikke? - Han sidder i gæld til halsen.
- Hvornår bliver gælden opkrævet? - Min ven behøver blot at sige til.
Ville det ruinere sergent George og dem, der er afhængige af ham?
Ja, det er jeg bange for.
Ønsker De at ombestemme Dem, sergent George?
Det er ingen skam at skifte mening.
Nej, sir. Det vil jeg ikke.
Flot vogn. Bygget til at køre langt og hurtigt.
- Hvem pokker er det? - Sir Leicester?
- Det er vist mr. Rouncewells vogn. - Ja, naturligvis.
Mrs. Rouncewells søn.
Hvad skal man kalde ham? Han har arbejdet sig frem i livet.
Han tillader sig ikke så lidt.
For den anden søn gik det helt galt, hvis der kan være til nogen trøst.
- Han stak af og meldte sig til krig. - Det var trist.
Ham her, jernbrugsejeren, har skrevet til mig.
Han bad om at tale med os begge. Jeg forstår ikke, hvad han vil os.
Mr. Rouncewell, frue.
Sir Leicester, Lady Dedlock. Tak, fordi I tager imod mig.
Vi hjælper gerne mrs. Rouncewells søn, sir.
- Sid ned. - Tak. Jeg skal fatte mig i korthed.
Lady Dedlock har været venlig og ansat den unge kvinde, vi lige så.
- Rosa Cartwright. - Netop.
Min søn er forelsket i hende. Han bad om min tilladelse til at fri.
Jeg har intet imod forlovelsen, hvis den unge kvinde indvilger.
Men jeg har en betingelse.
Hun kan ikke blive på Chesney Wold.
Ikke blive på Chesney Wold? Jeg er vist ikke helt med.
- Vær venlig at forklare Dem. - Gerne, lady Dedlock.
Jeg og min hustru blev født enkelt, men vi er kommet frem i livet.
Vi har kunnet uddanne vor søn og hans søster godt.
Ulige ægteskaber er ikke ualmindelige i verden.
En fabriksejers søn kan blive forelsket i en ung fabriksarbejder.
Drager De paralleller mellem Chesney Wold og en fabrik?
Ja, stederne er forskellige, men en parallel kan drages.
Ved De, at den unge kvinde, som Hendes Nåde har valgt -
- blev uddannet her og gik i skole lige uden for husets porte?
Det er sikkert udmærket inden for de her givne rammer.
- Mr. Rouncewell ... - Undskyld mig.
Vore holdninger til pligt, stand og uddannelse -
- ja, alle vore holdninger, er så modsatrettede -
- at en videre diskussion af dem ville byde os begge imod.
Den unge kvinde er vellidt af Hendes Nåde.
Hvis hun vil sige op, har hun naturligvis lov.
Vi takker Dem for Deres ligefremhed.
Lad os nu forlade emnet.
Sir Leicester og lady Dedlock, tak for Deres tid.
Jeg vil råde min søn til at overvinde sine tilbøjeligheder. Farvel.
Jeg er kommet i knibe, Phil.
- De to kan knække mig. - Der er ingen, der kan knække Dem.
De kan smide mig på gaden og er ufølsomme nok til at gøre det.
Hvis jeg havner på gaden, gør du også, Phil.
- Jeg har været der før. - Det er ikke ønskværdigt.
Jeg vil ikke være skyld i, at du ender der.
Jeg kunne gøre, som de siger.
Men det er en æressag, Phil.
Det her sted er det eneste, vi kender.
- Det er alt, hvad vi har. - Ja.
Du skal ikke ende på gaden, Phil. Jeg gav dig et løfte og holder det.
De har bragt mig i knibe. En rigtig knibe.
En dag vil jeg forstå dig. Det sværger jeg.
- Hvem er det? - Det er mig, mr. Krook. Guppy.
- Kenge & Carboys. - Netop.
Stil den bare væk, mr. Krook. Her har jeg en ny flaske.
De er allerede halvt beruset, ikke sandt?
Lad os gøre det ordentligt.
- Vil du selv have en tår? - Ikke denne gang.
Det er lidt for meget for mig.
Barbary ... Det er det, I alle sammen vil have. Her.
Miss Barbary. Jeg kan ikke fatte det, mr. Krook.
Det var miss Barbary, der tog sig af miss Esther Summerson.
Ikke hende. Hun hedder lady Dedlock nu.
- Der må være en mere. - De må da være i familie!
Miss Esther Summerson, min engel -
- er måske i familie med lady Dedlock, om end langt ude.
Så kan hun gøre krav på Jarndyce mod Jarndyce.
Denne øl er virkelig førsteklasses.
Prøv at smage, unge mand.
- Siger navnet Hawdon Dem noget? - Hawdon? Ja.
- Hvad har det med sagen at gøre? - Jeg hørte noget forleden.
- Miss Esther Summerson ... - Deres engel!
- Hun hed tidligere Esther Hawdon. - Hawdon?
Nu skal jeg vise dig noget!
Se her. De tilhørte min lejer, Nemo.
Han hed i virkeligheden kaptajn Hawdon.
Ikke pille! Hvad tror De, de er værd?
Meget?
Jeg beholder dem alle sammen.
Hawdon! Men duften er en dames duft.
Kærestebreve. Ikke kigge, kun lugte.
De er en hemmelighedsfuld person, mr. Krook.
Miss Esther Summerson.
Esther Hawdon.
Nemo, skriveren.
Kendt som kaptajn Hawdon.
Den første miss Barbary.
Den anden miss Barbary.
Lady Dedlock.
Kære lady Dedlock.
Fandens også!
Richard kan godt lide de andre officerer.
- De spiller, men han deltager ikke. - Livet i hæren bekommer ham vel.
- Mrs. Woodcourt, sir. - Hun har måske nyheder?
Det lyder måske underligt, men lad mig forklare.
Jeg skulle hilse fra min søn, Allan.
Åh, ja. Doktor Woodcourt.
Jeg var i nærheden og tænkte, at jeg ville præsentere mig.
En glimrende ide. Hyggeligt at møde Dem.
Jeg formoder, at damerne er Ada Clare og Esther Summerson.
- Hvem er hvem? - Miss Clare, miss Summerson.
Miss Clare, miss Summerson ...
Ja, det forstår jeg.
Det var vel nok lækkert.
Har De hørt om Morgan ap Kerrig, miss Summerson?
Nej, mrs. Woodcourt, det har jeg desværre ikke.
En stor helt. Han nævnes i Mabinogion.
Vi nedstammer fra ham.
Hvor min søn Allan end færdes, glemmer han aldrig sin afstamning.
Der er mange unge damer, der gerne vil have en mand -
- som nedstammer fra Morgan ap Kerrig.
De forsøger at indfange ham med penge!
Men han lader sig ikke fange, hverken af penge, skønhed eller andet.
Herkomsten er altid det vigtigste.
Har han det godt, mrs. Woodcourt? Er han ved godt mod?
Han har det glimrende.
Søsyge har aldrig generet Morgan ap Kerrigs efterkommere.
Miss Summerson, må jeg spørge, hvem Deres familie var?
Jeg har aldrig kendt mine forældre, mrs. Woodcourt.
Ikke det?
Nå, ja. Der er vist meget af den slags i England.
- Er det dig, Jo? - Jenny?
- Du har det skidt, Jo. - Jeg skal bare lige have vejret.
Du bliver ikke rask her, Jo. Det gør ingen af os.
Det er feber overalt. Vi må ud på landet igen.
Vi tager af sted i morgen tidlig.
Lidt landluft vil gøre dig godt, Jo.
- Drengen er harmløs. - I sig selv, ja.
Men han ved ting, han ikke burde vide.
Der er en risiko for, at han taler med andre.
En meget fin families rygte står på spil, hr. kommissær.
- Jeg kan ikke anholde ham for det. - Naturligvis ikke.
Men De kan holde øje med ham, for at gøre mig en tjeneste.
Han skal holde sig blandt sine egne, så der ikke sker ham noget.
Det er bare det, jeg mener.
Det burde kunne ordnes, mr. Tulkinghorn.
Tusind tak, mr. Bucket.
- Tak, fordi De kom. - Jeg skyndte mig herhen.
- Er det drengen? Han har vist feber. - Nej, hun må ikke tage mig.
Kom nu, Jo. Han bliver snart sig selv igen.
- Hun må ikke komme herhen! - Hun vil dig intet ondt, Jo.
Sæt dig lige så stille ned. Feberen gør dig forvirret.
Vi må tage ham med os, så han kan få pleje, Charley.
Vil du tage med os, Jo?
De er ikke den anden dame. Det kan jeg godt se nu.
Hun ligner Dem, men er ikke så ung.
- Sælgere skal benytte bagtrappen. - Mr. Guppy ved Kenge & Carboys.
Jeg skal besøge lady Dedlock i et privat ærinde.
Kom indenfor, sir.
Min kære lady Dedlock.
Lady Dedlock .... frue.
- Mr. Guppy? - Fra Kenge & Carboys, frue.
Men i dette tilfælde handler jeg på eget initiativ.
- Sæt Dem, mr. Guppy. - Tak, frue.
Men det føles mere naturligt at stå op ved denne lejlighed.
Udmærket, mr. Guppy. Vær sød og sig det, De vil sige.
Med Deres Nådes tilladelse ...
Jeg ved ikke, om Deres Nåde har hørt om eller set -
- en unge dame ved navn miss Esther Summerson.
Jeg mødte en ung dame med det navn for ganske nylig.
Miss Esther Summerson er min engel.
Jeg har svoret at gøre alt for at gavne hende.
Hendes herkomst er et mysterium.
Hvis jeg kan finde en forbindelse til Deres Nådes slægt -
- kan hun blive part i Jarndyce mod Jarndyce.
Hvis jeg kan fastslå det -
- vil hun måske se mere fordelagtigt på mig, end hun hidtil har gjort.
Jeg forstår. Fortsæt endelig.
Jeg har mødt en tjenestepige fra det hus, hvor Esther voksede op.
Hun gjorde tjeneste hos en miss Barbary.
Og miss Barbary var jo Deres pigenavn.
Jeg tænkte, om der var en forbindelse til Deres Nådes slægt.
- Det er da ganske tænkeligt. - Udmærket.
Denne miss Barbary var meget hemmelighedsfuld.
Men engang betroede hun sig til min klient.
Hun sagde, at den lille piges navn ikke var Esther Summerson.
- Det var Esther Hawdon. - Åh gud!
Siger navnet Hawdon Dem noget, Deres Nåde?
Jeg har da hørt det nævnt.
Nu kommer jeg så til det sidste punkt indtil videre.
En skriver, Nemo, døde for nylig i et hus tilhørende en mr. Krook.
Jeg opdagede for nylig, at skriverens navn var Hawdon.
Man troede ikke, at han efterlod sig noget, der kunne identificere ham.
Men det gjorde han.
Han efterlod sig et bundt breve omviklet med et bånd.
- Hvem har de breve? - Krook, Deres Nåde.
Men jeg er ret sikker på, at jeg kan få fat i dem -
- og give dem til Deres Nåde.
I al fortrolighed, hvis Deres Nåde ønsker det.
Deres Nådes reaktion er ikke særlig opmuntrende.
Kom endelig med dem, hvis De vil være så venlig, mr. Guppy.
Sig ikke mere, frue. Det skal ske.
Jeg ønsker Deres Nåde en god dag.
Hun overlevede!
- Bedrøveligt. Hvad siger De, Harold? - De burde sende ham væk.
- Sende ham væk? - Bliv De bare vred.
Men jeg nærer en medfødt modvilje. Sådan var det også, da jeg var læge.
Han er farlig. Det er en meget dårlig feber.
- Hvad skal han gøre? - Jeg ...
Aner det ikke. Jeg er kun et barn i så henseende.
Det er vist intet barn som Dem på denne jord.
Det er en seng i rummet over stalden. I morgen kører vi ham på hospitalet.
Meget uklogt.
Kan De slet intet anbefale til drengen?
Min kære Jarndyce.
Han har febermedicin i lommen. Han kan ikke gøre andet end at tage den.
Stænk lidt eddike ud der, hvor han skal sove.
Det holder sengen sval og ham relativt varm.
Men min mening er, at det er meget uklogt at give ham husly.
Tak.
Godt, Jo. Nu skal vi prøve at hjælpe dig.
Sådan, ja.
Tak, frue. De er meget venlig.
Undskyld, at jeg troede, at De var den anden dame.
Sov nu. I morgen går det bedre.
Tak, Charley.
Gå nu selv i seng, frue. Vi har arrangeret det godt for ham.
Frue!
Hvad er der, Charley? Åh, nej! Han er da vel ikke ...
Nej, frue. Han er forsvundet.
- Forsvundet? - Jeg har ledt overalt. Han er væk.
Knægten er stuvet af vejen, mr. Tulkinghorn.
- Er De helt sikker? - Ja. Vi fik oplysninger fra en ven.
Det blev gjort meget diskret, mr. Tulkinghorn.
Jeg var måske unødigt forsigtig.
Men det handler trods alt om en af Englands ældste familier.
- Vil De have et glas vin? - Ja tak, mr. Tulkinghorn.
Godmorgen, frue. Det er dejligt vejr.
Mr. Jarndyce! Det er miss Esther!
Miss Summerson er meget syg.
Lægerne siger, at hun har ...
Hun har alle symptomer på kopper.
Kammerpigen Charley har venligt og modigt -
- tilbudt at pleje miss Summerson.
Ingen andre må gå ind til hende, og det mener jeg, Ada.
Ingen må røre noget, hun har rørt.
- Har alle forstået det? - Ja, mr. Jarndyce.
Jeg beder til, at hun overlever.
Jeg bebrejder mig selv. Drengen skulle være sendt på hospitalet.
Skaden var måske sket. Esther ville ikke have løbet risikoen.
- Bebrejd ikke dig selv. - Jeg beder til Gud.
Hvis hun overlever, hvilket er usandsynligt -
- bliver hun så frygteligt vansiret, at følsomme personer som jeg -
- vil finde synet uudholdeligt.
Hun vil stadig være Esther, mr. Skimpole.
Hendes sande venner vil elske hende lige så meget som før.
- Og aftensmaden, frue? - Gør, som De synes.
Jeg fik et fint lam af Diggins. Sir Leicester synes om lam.
- Så bliver det lam. - Ja, frue.
- Frue? - Ja, mrs. Rouncewell?
Husker De de unge damer, der boede hos mr. Boythorn?
- Hvad er der med dem? - En af dem er meget syg.
Kopper. Hun dør nok, den stakkel.
Diggins hørte det fra mr. Boythorns karl.
- Hvad for en ung dame? - Ikke Jarndyce-myndlingen.
Den anden ... Miss Summerson.
Jarn ... Kenge Carb ...
Puppy ... Guppy. Hun er hans engel!
Den første og den anden miss Barbary. Kaptajn Hawdon!
Det står her alt sammen et eller andet sted.
Det er gode sager. Fremragende sager!
Det brænder i maven.
Jeg har aldrig følt mig gladere, lady Jane.
Nu er jeg sandelig varm.
Stå stille, I forbandede skæve bogstaver!
Hvad står der?
"Min egen ..."
"Min kæreste James."
Nemo og damen ... Det er et kærlighedsbrev.
Jeg kan læse. Hvad er det for noget?
Lady Jane! Jeg kan læse!
Det er varmt. Meget varmt ...
Det er lige så varmt som ...
Jeg ...
Miss Flite! De er sandelig sent ude.
Det er kvælende i aften, mr. Snagsby. Der lugter så mærkeligt.
At åbne vinduet hjalp ikke. Mine fugle skælver og kvidrer.
Kokken på Sol's Arms har nok brændt koteletterne, miss Flite.
De var vist ikke engang helt friske, da de havnede på grillen.
Det skal nok passe, mr. Snagsby. Det er et fordærvet vejr.
Hvad er det, det regner med? Sod? Sikke noget fedtet stads.
- Hvem der? - Der er bare mig, mr. Snagsby.
Guppy fra Kenge & Carboys. Jeg skal hen til mr. Krook.
Der er stille og mørkt derinde. Han lukkede vist tidligt i aften.
Han vil tale med mig. Det er vigtigt og fordelagtigt for ham.
Krook? Er De der? Nå, gamle ven.
Nu gælder der forretninger. Der er penge at tjene for os begge.
Krook? Hvor er De?
Hvad er der sket? Hvad er det for noget sod.
Krook? Det er Guppy fra Kenge & Carboys.
Det drejer sig om brevene.
Krook!
Gid jeg kunne være hos hende.
Charley er udmattet efter at have våget nat efter nat.
Hun vil gerne. Hun er en god pige.
Hvis nogen kan få Esther gennem det, er det hende.
Richard spørger til Esther i brevene. Han er så urolig for hende.
Ja, jeg ved godt, hvor højt han elsker hende.
- Hvad siger Richard ellers? - Mange forskellige ting.
- Men det vil De nok ikke høre. - Jo, Ada.
Jeg bliver ikke vred på dig eller ham. Ikke som sagerne står.
Jeg begynder at synes, at jeg var for hård ved jer to.
- Hans kærlighed til dig er ægte. - Jeg gengælder hans følelser.
Men det han siger, foruroliger mig. Det vil nok også bekymre Dem.
Så må du hellere fortælle det.
Han vil bruge mere af sin energi på retssagen.
Det frygtede jeg.
Han vil bryde med Kenge & Carboys.
En anden advokat skal forsvare hans interesser.
Vær ikke vred på ham eller mig, fordi jeg fortalte det.
Jeg bliver aldrig vred på dig, Ada, og heller ikke på ham.
Det er ikke hans skyld.
Retssagen har bragt ham ud af balance, ligesom andre før ham.
Han må gøre, hvad han føler, er rigtigt. Fortæl ham det, Ada.
Han har altid en plads i Bleak House og en plads i mit hjerte.
Kan vi få lidt ro, de herrer?
Vi er samlet for at efterforske mr. Krooks usædvanlige død.
Han var indehaver af Krooks marskandiserbutik.
Det er det andet mystiske dødsfald på kort tid i den ejendom.
Det første gjaldt skriveren, som var kendt som Nemo.
Det blev anset for en ulykke fremkaldt af opiumanvendelse.
Mr. Snagsby.
Hr. embedslæge, jeg gik forbi mr. Krooks butik.
- Jeg nævnte den fedtede lugt. - Over for hvem? Dem selv?
Over for mig. Jeg havde klaget over det samme.
- Og hvem er De? - Miss Flite.
Lejer hos den afdøde og fordringshaver i retten.
Mr. Snagsby og jeg bemærkede det begge to. Så kom den unge mand.
- Hvad for en ung mand? - Den elegante unge mand der.
- Mr. Guppy fra Kenge & Carboys. - Åh, ja, mr. Guppy.
Han fandt liget, ikke sandt?
- Jeg havde den beklagelige ære. - Stilhed!
Hvad lavede Guppy fra Kenge & Carboys -
- i Krooks isenkram efter lukketid? Var De ude på ballade?
Jeg protesterer mod Deres insinuationer.
Mr. Snagsby og miss Flite kan bekræfte, at jeg ofte besøgte Krook.
Jeg var en betroet ven og gjorde ham små tjenester.
Jeg læste breve og dokumenter, som han ikke selv kunne tyde.
- Og ved denne lejlighed? - Det samme.
Jeg skulle hente en bunke breve, han opbevarede -
- for en tredjepart, som jeg hjalp privat og helt fortroligt.
- Hvordan fandt De ham? - Død. Forbrændt!
En lille del brændte stadig. Blå flammer blussede.
- Som en rosinbudding i cognac? - Netop.
Men i dette tilfælde var det nok gin.
De må gerne gå ned, mr. Guppy.
De herrer nævninge: Afdøde drak store mængder alkohol.
Det er, som vi ved, meget brændbart.
Ligets tilstand tyder på, at det brændte.
Ikke udefra og ind, som er det mest almindelige -
- men indefra og ud.
Jeg tror, at det er et eksempel på et sjældent fænomen.
Et tilfælde af spontan selvantændelse.
Af banen! Av, mine ben.
- Dette er et retslægeligt ligsyn. - Det er derfor, jeg er her.
Min ejendom! Ingen må røre Krooks ting.
Især ikke ham den lømmel fra Kenge & Carboys.
- Deres ejendom, mr. Smallweed? - Krook var mrs. Smallweeds bror.
Hun var hans eneste slægtning. Vi gør krav på ejendommen.
Mr. Tulkinghorn er min advokat. Den, der trodser ham, er modig.
Deportation eller galgen for den, der rører min ejendom!
Sæt mig ned, I svolvstinkende kakerlakker.
- Charley? - Frøken! De er vendt tilbage!
- Hvor længe har jeg været væk? - Næsten to uger, frøken.
Lægerne troede ikke, at De ville overleve.
Men jeg vidste det. De ville aldrig forlade os.
- Er det ikke meget mørkt, Charley? - Lys kunne skade Deres øjne.
Jeg kan vist godt tåle lidt mere lys nu.
Lad være, frøken.
- Har jeg mange ar, Charley? - Det er ikke så slemt, frøken.
De forsvinder med tiden. De vil slet ikke kunne ses, siger de.
- Giv mig et spejl. Jeg vil se det. - Ikke nu, frøken.
Vent til i morgen. Vent, til De kan stå ud af sengen.
Nu, Charley. Jeg mener det.
Mit ansigt har aldrig været mit fortrin, og da endnu mindre nu.
- Frøken ... - Græd ikke for min skyld.
Jeg er heldig, at jeg har overlevet. Det er takket være dig.
Jeg siger det til mr. Jarndyce. Han bliver så glad!
Esther.
Det gør ikke noget, at du ser mig. Men Ada bliver nok oprørt.
Den risiko må du løbe. Jeg kan ikke holde hende væk.
Esther!
Åh, hvor har jeg savnet dig.
Mr. Guppy fra Kenge & Carboys. Jeg skal møde Hendes Nåde.
Hendes Nåde er på vej ud. Ser De ikke vognen ved døren?
Jeg ser vognen. Men jeg vil tale med Hendes Nåde alligevel.
Jeg tror også, at hun gerne vil tale med mig.
Vær sød at vente her, mr. Guppy.
Jeg beder om undskyldning, Deres Nåde.
Jeg var ikke herre over omstændighederne.
Åh, altså ...
Nå, mr. Guppy?
Deres Nåde må undskylde, at jeg kommer ubelejligt.
De må komme når som helst.
- Sid ned, eller stå, som De vil. - Deres Nåde er meget venlig.
Jeg vil ikke sætte mig og optage Deres tid med dette her.
Jeg har ikke de breve, jeg nævnte for Deres Nåde.
Er De kommet blot for at sige det?
Det er ikke umuligt, at jeg kan få fat i dem senere.
Omstændighederne var meget usædvanlige.
Personen, som ville give mig brevene, fik et pludseligt endeligt.
- Hvilken slags endeligt? - En brand, frue.
Blev brevene ødelagt sammen med personen?
Det er umuligt at sige. Men jeg skal gøre mit yderste.
Godt, mr. Guppy. De har sagt alt, hvad der kan siges.
- Ja, frue. - Så siger jeg farvel.
Undskyld mig, lady Dedlock.
Jeg har ærinder for sir Leicester og troede, at salonen var tom.
Det må De meget undskylde.
Nej, bliv endelig. Salonen står til Deres disposition.
Jeg skal ud og har ikke mere at sige til den unge mand. Farvel.
Undskyld mig, mr. Tulkinghorn.
Kender vi Dem, unge mand? De er fra Kenge & Carboys, ikke?
Jo, sir. Navnet er Guppy.
Mr. Guppy fra Kenge & Carboys.
Jeg troede, at jeg havde den ære at passe Hendes Nådes juridiske sager.
Må jeg spørge, hvad De laver her, mr. Guppy?
Det må De gerne. Men jeg kan desværre ikke svare.
Ikke det? Glimrende, mr. Guppy.
Blot at det er en sag af privat og fortrolig natur.
Jeg forstår.
Tusind tak, mr. Guppy. Farvel.
- Nå, hvad er jeg gået glip af? - Vi har savnet dig meget.
Det skete noget underligt. Jeg mødte Jenny fra Brickfields.
Da hun hørte, at du var syg, bebrejdede hun sig selv.
- Vidste hun noget om drengen Jo? - Nej. Men hun sagde noget underligt.
En dame med slør havde været og spørge til dit helbred.
- Hvilken dame? - Det vidste hun ikke. En fremmed.
Men damen tog dit lommetørklæde og gav hende penge for det.
Husker du lommetørklædet, Esther?
Da hendes barn døde, dækkede jeg hans ansigt med det.
Ja. Jenny havde gemt det sammen med babyens sager.
- Damen med sløret ville have det. - Det var mærkeligt.
- Nu trætter du hende vel ikke, Ada? - Nej. Jeg er stærkere.
Så orker du måske at møde en, der har spurgt ivrigt til dit helbred?
- Husker De lægen mr. Woodcourt? - Ja, udmærket.
Har De hørt, hvad der skete? Der var et forfærdeligt skibbrud.
Bliv ikke oprevet. Han har det godt.
Hundredvis døde og døende. Flere blev kastet op mod klipperne.
Min læge var en helt og reddede mange liv.
Hele landet taler om det. Han får nok en hæderstitel.
Ingen har fortjent det mere.
- Og han har det godt? - Glimrende, min ven.
Værsgo, mr. Smallweed. Mr. Tulkinghorn venter Dem.
Forsigtig, I slagtehusbøller!
Åh, mine ben og led!
Jeg ville sætte pris på, om De kunne besøge mig af og til -
- så jeg ikke skal bæres rundt som en kasse kød.
Tak, fordi De kom, mr. Smallweed.
- Jeg burde bevogte min ejendom. - Hvad, helt præcist?
Jeg ved det ikke, men han havde noget, der var værd at stjæle.
- Guppy er ude efter noget der. - Guppy?
Han gjorde et nummer ud af det ved ligsynet.
- Blev navnet Hawdon nævnt? - Hawdon? Nej.
Jeg tror, at han har en nøglerolle. Vi burde tale med sergent George.
Opkræv gælden, og mal ham til savsmuld!
Om nødvendigt, mr. Smallweed. Måske bliver det sådan.
Er det sådan, det skal være, hr. sergent?
Vil De hellere ruineres end fremvise et stykke papir med en håndskrift?
For mig spiller det ingen rolle.
Er De sikker på det? Vi laver savsmuld af Dem!
For Dem selv, hr. sergent.
Men der er mindst en anden, der er afhængig af Dem.
Trækker De ham ned i sølet for Deres stoltheds skyld?
Deres ven kaptajn Hawdon er død og borte.
Hvad vil Phil Squod gøre, hvis De mister Deres forretning?
Han vil nok sulte, antager jeg.
Det er mr. Smallweed og jeg ganske ligeglade med.
Men er det noget, De vil have på samvittigheden?
- Brevet vil ikke skade andre, vel? - Jeg garanterer ingenting.
Men hvis De ikke viser mig det, forstår De sikkert konsekvenserne.
Så har jeg intet valg.
- Har De dokumentet på Dem? - Nej.
- Men jeg kommer med det. - Gør det.
Vær forsigtig, mr. Tulkinghorn. Andres liv betyder intet for Dem.
Hvis jeg var Dem, ville jeg frygte for mit.
Truer De mig?
Jeg er blevet truet før. De, der truede mig, kom til at fortryde det.
Jeg har ikke meget at frygte fra personer som Dem.
Clamb!
Vis den herre ud.
Tekster: Neel Rocco www.sdimedia.com